Polisie fnuik 'transitorowers' wat geldwa oopblaas | Maroela Media
Die transitorooftog het Woensdag in Danville plaasgevind (Foto: Alert South Africa, Twitter)
Polisiebeamptes het Woensdag tydens 'n roetine-patrollie in Danville in Pretoria-Wes 'n onbekende aantal vermeende transitorowers se planne om 'n geldwa te beroof, gefnuik. Die vermeende transitorowers het die geldwa opgeblaas met die doel om dit te beroof.
Kol. Brenda Muridili, woordvoerder van die polisie, sê die voorval het omstreeks 14:45 in Jan Ellis-straat in Danville plaasgevind.
"Die bestuurder van die geldwa beweer 'n blou Toyota Camry het die geldwa van agter af gestamp en só tot stilstand gedwing. Net nadat die voertuig stilgehou het, is dit deur 'n onbekende aantal gewapende verdagtes genader. Die verdagtes het glo die bestuurder gedwing om uit die geldwa te klim," bevestig Muridili.
Volgens Muridili het die verdagtes plofstof gebruik om die geldwa oop te blaas en só toegang tot die geld te kry. Dit is in daardie tyd wat die polisie hul verskyning op die toneel gemaak het.
"Die verdagtes het sonder geld van die toneel gevlug. Niemand is nog in verband met die voorval in hegtenis geneem nie."
Enigiemand met meer inligting wat tot die verdagtes se inhegtenisneming kan lei, kan die Stop Misdaadnommer by 08600 10111 skakel.
Weerdiens waarsku oor winde, vloede
"transitorowers" in aanhalingstekens in die opskrif. En die berig verwys na "vermeende" rowers, ten spyte vn die feit dat die mense op heterdaad betrap is.
Wat is die storie dat die media so oorversigtig is? Bang om dalk aanstoot aan misdadigers te gee?
MM – moenie die kommentaar verwyder nie – antwoord eerder die vraag.
Nou wat help dit?
As polisie opdaag wil mens resultate sien!!
Dit klink soos: Wha, hier's ons!
Daar hol die skelms, polisie skrik so groot hulle doen niks mèèr nie.
Ek hoop dit is bloot onvolledige beriggewing, dalk weens gebrekkige inligting en nie werklik die volle storie nie!
Het toe seker net van KFC gekom na etenstyd en toevallig op die toneel afgekom.
ANC geld insamelaars vir T shirts en Kentucky voor die stemdag !!!
Ek kan nie glo hulle praat so nonsens nie, daar was gee polisie wat hulle betrap het nie, die polisie is 20min later daar aangekom, lyk my dis ;n trent om vals inligting te gee dat hulle goed lyk